2018 թվականի մայիսի 22-ին, ժամը 13.30-ի սահմաններում, ՀՀ հարավարևմտյան ուղղությամբ տեղակայված զորամասերից մեկի պահպանության տեղամասի մարտական դիրքում հայտնաբերվեց ժամկետային զինծառայող, շարքային Մարտին Գրիգորի Խաչատրյանի (ծնված 1998թ., 2017-2 զորակոչ, Գյումրիի ԶԿ) դին՝ որովայնի շրջանում ստացած մահացու հրազենային վիրավորումով: Ծնողներին փոխանցված վարկածը եղել է ինքնասպանությունը, որին, սակայն, նրանք չեն հավատում և պահանջում են դեպքի հանգամանքները լիարժեք ուսումնասիրել և գտնել մեղավորներին ու պատասխանատվության կանչել: